text: «El Huevo o el fango (…)», del Dr. Francisco Orrego González en: Darwin y el darwinismo desde el sur del sur. – Laboratorio de Historia de la Ciencia, Tecnología y Sociedad. #LABHCTS
  «El Huevo o el fango (…)», del Dr. Francisco Orrego González en: Darwin y el darwinismo desde el sur del sur.
  «Darwin y el darwinismo desde el sur del sur»
  Darwin i el darwinisme sempre han estat un tema d'interès per al món de la ciència, i en especial per als historiadors de la ciència. Avui presentem un llibre de recent aparició que vol aproximar-se a aquest tema des d'una perspectiva particular. A «Darwin y el darwinismo desde el sur del sur«, més enllà de la dimensió pròpiament biogràfica, es pretén explorar les tensions suscitades entorn de la irrupció de l'evolucionisme, així com els seus antecedents i la seva propagació a Espanya i al món iberoamericà.
  A «Darwin y el darwinismo desde el sur del sur» participen amb les seves contribucions diversos especialistes en el seu àmbit, entre els quals es troben investigadors del CSIC i d'universitats espanyoles, i també de centres de recerca i universitats internacionals. Entre aquests es troben els investigadors de la Institució Milà i Fontanals, Drs. Oliver Hochadel i Álvaro Girón Sierra.
  A «Darwin in the shadows. Traces of evolutíonary theory in the work of the Barcelonese naturalist Francesc Darder» Oliver Hochadel investiga la posició del naturalista barceloní Francesc Darder (1851-1918) pel que fa a la teoria de l'evolució de Darwin, intentant descriure'l com un «no-darwinista» i evidenciant la dificultat d'intentar renunciar a tot tipus de teoria, tal com sembla que intentava fer Darder, una tasca gairebé impossible en un moment on aquesta qüestió estava carregada de controvèrsia.
  A «Odón de Buen, darwinismo e imaginarios colectivos: cuestión universitaria y guerras culturales en Barcelona (1890-1896)» Alvaro Girón analitza la figura d'Odón de Buen, peça clau en la institucionalització de l'oceanografia espanyola i una de lesfigures claus en la introducció, difusió i debat del darwinisme. A través de la seva figura s'analitza la implicació dels diversos sectors socials en relació a aquesta teoria, així des de la política, des de l'Església o des de la mateixa universitat.